paragraph_text: Brazilsko ratno zrakoplovstvo (portugalski: Força Aérea Brasileira, FAB) je zračna komponenta Oružanih snaga Brazila. Ministarstvo aeronautike je službeno osnovano 20. siječnja 1941. zajedno sa svojom vojnom komponentom nazvanom "Nacionalne zračne snage", koje mijenjaju ime u Brazilsko ratno zrakoplovstvo (Força Aérea Brasileira - FAB) 22. svibnja iste godine. Zračne komponente vojske i mornarice su ukinute, a svo osoblje, zrakoplovi i oprema su preneseni u novoosnovanu granu Oružanih snaga Brazila.